राजस्थान यूनिवर्सिटी की धमाकेदार जीत
मेजबानराजस्थान यूनिवर्सिटी ने पश्चिम क्षेत्र इंटर यूनिवर्सिटी फुटबॉल प्रतियोगिता (पुरुष) में धमाकेदार शुरुआत की। मेजबान टीम ने टूर्नामेंट के पहले दिन शुक्रवार को चरोटरा विवि, आणंद को एकतरफा मुकाबले में 6-0 से शिकस्त दी। इससे पहले मुख्य अतिथि गजेंद्र सिंह खींवसर, खेल मंत्री, राजस्थान सरकार ने प्रतियोगिता का उद्घाटन किया।
शनिवार को खेले गए अन्य मुकाबलों में संत गडके बाबा अमरावती विवि अमरावती ने मौलाना आजाद विवि, जोधपुर को 5-0 से, डीएवी विवि इंदौर ने राजस्थान तकनीकी विवि, कोटा को 2-1 से, मनीपाल विवि, जयपुर ने आईटीएम विवि, वडोदरा को 3-0 से, आरटीएम विवि, नागपुर ने एमडीएस विवि, अजमेर को 2-1 से, एमएलएस विवि, उदयपुर ने गोडवाना विवि, गाडचिरोली को 5-0 से, सुरेश ज्ञान विहार विवि, जयपुर ने विक्रम विवि, उज्जैन को 3-0 से, रानी दुर्गावती विवि, जबलपुर ने गुजरात टेक्निकल विवि को 3-0 से, डाॅ. हरिसिंह गौड विवि, सागर ने सेंट्रल विवि, गुजरात को 6-0 से, अमेटी विवि, जयपुर ने एमएस विवि, वडोदरा को 1-0 से, परावरा संस्थान आॅफ मेडिकल साइंस, लोनी ने आईटीएम विवि, ग्वालियर को 3-2 से, जागरण लेक सिटी विवि, भोपाल ने एमपी कृषि विद्यापीठ, राहुडी को 7-0 से और एमके भावनगर विवि ने जेआरआर संस्कृत विवि, जयपुर को 5-0 पराजित किया।
राजस्थान यूनिवर्सिटी खेल परिसर में खेले जा रहे फुटबॉल मैच का दृश्य।
mai_Deva hin_Deva hin_Deva bho_Deva